七律 长征
红军不怕远征难,万水千山只等闲.
五岭逶迤腾细浪,乌蒙磅礴走泥丸.
金沙水拍云崖暖,大渡桥横铁索寒.
更喜岷山千里雪,三军过后尽开颜.
清平乐·会昌(1934年夏)
东方欲晓,莫道君行早.
踏遍青山人未老,风景这边独好.
会昌城外高峰,颠连直接东溟.
战士指看南粤,更加郁郁葱葱.
十六字令三首((1934--1935)
山,快马加鞭未下鞍.惊回首,离天三尺三.
山,倒海翻江卷巨澜.奔腾急,万马战犹酣.
山,刺破青天锷未残.天欲堕,赖以拄其间.
忆秦娥 娄山关(1935.2)
西风烈,长空雁叫霜晨月.
霜晨月,马蹄声碎,喇叭声咽.
雄关漫道真如铁,而今迈步从头越.
从头越,苍山如海,残阳如血.
念奴娇 昆仑(1935.10)
横空出世,莽昆仑,阅尽人间春色.
飞起玉龙三百万,搅得周天寒彻.
夏日消溶,江河横溢,人或为鱼鳖.
千秋功罪,谁人曾与评说?
而今我谓昆仑:不要这高,不要这多雪.
安得倚天抽宝剑,把汝裁为三截?
一截遗欧,一截赠美,一截还东国.
太平世界,环球同此凉热.
清平乐 六盘山(1935.10)
天高云淡,望断南飞雁.不到长城非好汉,屈指行程二万.
六盘山上高峰,红旗漫卷西风.今日长缨在手,何时缚住苍龙?
过草地
绿原无垠漫风烟,蓬高没膝步泥潭.
野菜水煮果腹暖,干草火烧驱夜寒.
随意坐地堪露宿,卧看行云逐浪翻.
帐月席茵刀枪枕,谈笑低吟道明天.
长征
刚过草地到巴阿,无那西风日末斜.
且喜境界新耳目,不虞粮秣少胡麻.
巨猿解缆技殊巧,野虻射人事可嗟.
前路纵遥知马力,谁予便利敢分家.
七律
共话长征忆昔年,朝朝塞北望江南.
行踪奇正敌围破,信息浮沉民意浅.
捷报迅传逾朔漠,义诗响应度阴山.
此生留得豪情在,再作长征岂畏难.
解析看不懂?免费查看同类题视频解析
查看解答